Politiet kunne fredag klokken 00.25 anholde en 21-årig mand for indbrud i en villa på Hegedalsparken i Hobro. Indbrudstyven blev tilbageholdt af en vægter indtil politiet nåede frem til stedet. Den 21-årige mand er fra lokalområdet. Han blev taget med på politistationen i Hobro, hvor hans gøren og laden nu vil blive undersøgt nærmere. - Vi har oplevet en stigning i antallet af indbrud i Hobro, og nu skal vi have undersøgt, om den anholdte har nogen forbindelse til andre indbrud, siger politiassistent Mikkel Brygmann fra lokalpolitiet i Himmerland.

Opsummering:
En 21-årig mand blev natten til fredag anholdt for indbrud i en villa i Hobro.